Den Vest-Sjællandske Avis, 1825-08-12
Oversigt over Dagens udenlandske Nyeheder. Den Storbrittanniske Lord Overcommissair for de Joniske Øer Sir Frederik Adams sluttede d. 8de Juni d. A. det andet Parlaments anden Session med en Tale, hvori han omtalte de Forholdsregler, som vare tagne til at forbedre alle Stændernes Tilstand. Grundeiendommen var, sagde han, bleven befriet fra de mange tyngende Lænker, som hindre ethvert Fremskridt og ethvert nyttigt Forsøg, dog var dette skeet med Retfærdighed og billighed og med Hensyn paa alle Vedkommende Rettigheder; han priiste Parlamentet for at det ikke havde ladet sig lede af speculative og abstracte Theorier; men af egne eller af andre Landes Erfaringer. Jsær var der baaret Omsorg for at sætte Kirkevæsnet paa en fast Fod, give Hierarchiet en sikker Grundvold, forbedre Geistlighedens Tilstand og sørge for Folkets religiøse Dannelse og Opdragelse. Han priiste den Bills Velgiørenhed, hvorved der er baaret Omsorg for at Staden Santa Maura og de øvrige Byer paa denne Øe, som ere blevne ødelagte ved et Jordskielv, blive igien opbyggede, og viiste derved den nærværende Statsforfatnings Gavnlighed og tilkiendegav sin Glæde over Financernes blomstrende Tilstand, som tillader at gjøre en saadan Udgift. Fleere Forslag fra Agerdyrknings-Committeen skulle blive tagne i Overveielse af den executive Magt under Ferierne. Han endte sit Foredrag, med en Lovtale over den Almeenaand og personlige Ugennyttighed, som besiæler Parlamentets talrige Forsamling (lykkes det Grækerne at slaae sig igiennem og selv at bestemme deres Skjebne, saa ville de i den Joniske Naboestat erholde det bedste Mønster og Veiledning. En Trøst er det altid, at i hvad der saa møder, saa kan dog det talentfulde Græske Folk ikke aldeeles gaae under; det bliver i det mindste conserveret i Jonien.) J Republiken er udgaaet et meget strengt Forbud mod Søe røverie, saavel mod de Joniske Undersaatter, som angribe andre Nationers Skibe, som mod dem, som handle med og kjøbe af Søerøvere. Hvad mon Paschaen af Ægypten tænker og Europæernes Christendom, da han seer sine Armeer opfyldte af christelige Officere, som ikke tage i Betænkning at fægte for Mahomedanerne imod de Christne. Han har Aarsag til at glæde sig over sin Søns Tapperhed; men hans Udrustninger for at sende ham Understøttelse forhindres ved Pesten, som grasserer i Alexandrien. Han regierer med Kraft og Omsorg; men forresten som Despot, tvinger Folket til at sælge sig Jordens Produkter for de Priser han selv fastsætter, og nøder det at kiøbe de Varer det behøver for hvad han vil sælge dem til. Han giør sig til heele Ægyptens Kiøbmand, vil selv exportere dets Frembringelser paa egne Skibe; han ønsker ikke Jndførsel af udenlandske Manufakturvarer, da han bestræber sig for at ophielpe de indenlandske Fabriker, hvorfor Englænderne ikke lide ham ret godt. Han er en virksom Regent; men han har den Tyrkiske Charakteers almindelige Feil, begiærligen at rapse al Eiendom til sig, uden at bryde sig om hvorledes hans Medmenneskeer have det. Hørfrøe og Makobomuld ere for Tiden to vigtige Udførsels=Artikler fra Ægypten for Europæiske Stater, ligesom Hveden for Tyrkiet; men allene Makobomulden søges af Englænderne, derimod ikke den almindelige Ægyptiske Bomuld. Norske og Svenske Produkter og Steenkul finde god Afsætning i Ægypten. - Bomuld er en Artikel, som stedse bliver mere søgt, hvilket er en naturlig Følge af den stærke Afsætning, som Manufakturvarerne finde. Paa den sidste Frankfurter Messe fandt Kattunerne en saa stærk Afsætning, at uagtet den uhyre Tilførsel blev intet usolgt, ogsaa alle andre Artikler, især i Klæde af Mellemsorten var Afsætningen meget stor. Man bemærker en stor Overflødighed af rede Penge især i Guld; mange udenlandske Opkiøbere betale alt i Guld, og dette Metal daler i Prisen. – J det Preussiske Monarkie giør man sig megen Umage for at faae Hoveriet ophævet og faae Bønderne og Godseierne til at indgaae en Forening med hinanden derom; Sagen giør stor Fremgang og man forventer deraf de gavnligste Virkninger for Folket og Staten. Allene i Mai Maaned blev der udført fra Odessa Hvede for 1,209,777 Rubler; mange Ægyptiske Skibe indløb i denne Havn; man bemærker, at den Ægyptiske active Handel tiltager meget. - Keiseren af Rusland har for bestandigt frietaget alle offentlige Lærere for Militair Jndqvartering og Biedrag dertil. – J det hele Russiske Rige blive paa alle Poststationer opførte Posthuse; men for Fremtiden efter en mindre kostbar Plan end hidintil – En nye Krigshavn er bleven anlagt i Staden Reval, som er bestemt til en Vaabenplads for den hele Russiske Marine i Østersøen og til en Ankerplads for Krigsflaaden, som ligger i Kronstadt.